Diari Oficial de la Generalitat Valenciana


Sumari del DOGV 5446, del 08-02-2007 (2007/604)

Acord de la Comissió Territorial d'Urbanisme de València, de 15 de novembre del 2006, relatiu a la modificació de l'expedient d'expropiació de terrenys pel procediment de taxació conjunta, dels béns i drets de titularitat privada inclosos en el sector denominat Pino Blay del terme municipal de Cheste.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/604


Data del document
:   15-11-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cheste
    * pla d'urbanisme
    * administració local
    * expropiació

En relació amb l'expedient remés per la Conselleria d'Empresa, Universitat i Ciència, relatiu a la modificació de l'expedient d'expropiació de terrenys pel procediment de taxació conjunta, dels béns i drets de titularitat privada inclosos en el sector denominat Pino Blay, es destaquen els següents antecedents i fonaments jurídics:  
Antecedents  
U. Amb data 16.01.01 es va formalitzar, entre la Generalitat Valenciana (a través de la llavors Conselleria d'Indústria i Comerç) i l'Ajuntament de Cheste, un conveni de col·laboració per a la gestió i actuació d'una àrea de sòl industrial en la partida del Barranc Cadireta, polígon 34 del terme municipal de Cheste, segons el qual, la Generalitat, a través del SEPIVA, va adquirir els compromisos següents:  
- adquirir, gestionar, urbanitzar i alienar els terrenys que es constituïren en patrimoni públic de sòl de la Generalitat seleccionats per a portar a terme aquesta actuació.  
- tramitar i gestionar un expedient d'expropiació forçosa per taxació conjunta, en el qual la beneficiària seria el SEPIVA.  
- elaborar els documents del Pla parcial, PAI i Projecte d'urbanització.  
Dos. El 14.01.2002, el conseller d'Obres Públiques, Urbanisme i Transports va aprovar definitivament el Pla especial de delimitació de terrenys, i es va aprovar per acord de la CTU de 13.11.2002, l'expedient d'expropiació per taxació conjunta.  
Tres. L'execució de l'expedient d'expropiació per taxació conjunta, basant-se en circumstàncies sobrevingudes, va ser suspesa per la Conselleria d'Indústria, Comerç i Energia el 23.01.2003, i es manté en l'actualitat. D'altra banda, diversos propietaris afectats de l'expropiació van impugnar el preu just d'aquesta, i van obtindre la resolució satisfactòria a les seues pretensions. Així les coses, l'Ajuntament de Cheste, promotor juntament amb la Generalitat del Pla especial, i, en exercici de les seues competències urbanístiques, va manifestar a la Generalitat la voluntat i la intenció d'assumir la gestió de l'actuació que, per mitjà de conveni, es va encomanar al SEPIVA. Després de l'estudi dels antecedents i de la posició jurídica d'ambdues administracions, s'acorda subscriure un nou conveni de col·laboració per a adequar l'anterior a les noves pretensions de les administracions implicades, aquest es va subscriure el 22.02.2006 entre la Conselleria d'Empresa, Universitat i Ciència i l'Ajuntament de Cheste per a la cessió de la gestió de l'actuació en l'àrea de sòl industrial Barranc Cadireta- Pino Blay.  
Quatre. L'objecte del present expedient és la modificació de l'acord de la CTU de data 13.11.2002, com a conseqüència del conveni subscrit el 22.02.06 entre l'Ajuntament de Cheste i la Conselleria d'Empresa, Universitat i Ciència.  
Cinc. Durant la tramitació de l'expedient no s'ha sol·licitat cap informe  
Sis. Cheste compta amb l'homologació modificativa del Pla general, aprovada definitivament el 06.10.2000.  
Set. La Comissió Informativa de la Comissió Territorial d'Urbanisme de València, en sessió celebrada el 8 de novembre del 2006, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Únic. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme d'acord amb el que establixen els apartats del 6 al 8 de l'article 202 del Reglament de gestió urbanística, aprovat pel Reial decret 3288/1978, de 25 d'agost (d'ara endavant RGU) i en l'article 10.e) del Reglament d'òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.  
A la vista de tot el que antecedix la Comissió Territorial d'Urbanisme de data 15 de novembre del 2006, per unanimitat, acorda: aprovar definitivament la modificació de l'acord del Projecte d'expropiació forçosa per taxació conjunta, aquest acord s'ha de comunicar als interessats afectats en l'expedient de taxació conjunta aprovat anteriorment.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesoS comptadors a partir de l'endemà a la data de recepció de la present notificació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de novembre de 2006.- El secretari de la Comissió Territorial d'Urbanisme: Álvaro Aleixandre Ortí.